钦定古今图书集成/明伦汇编/氏族典/第142卷 > 元钦
## 钦定古今图书集成/明伦汇编/氏族典/第142卷 > 元钦

按《魏书阳平王新成传》：衍弟钦，字思若，位中书监、尚
书右仆射、仪同三司。钦色尤黑，故时人号为“黑面仆
射。钦淫从兄丽妻崔氏，为御史中尉封回劾奏，遇赦
免，寻除司州牧。钦少好学，早有令誉，时人语曰：‘皇宗
略略寿安、思若’。”及晚年贵重，不能有所匡益，识者轻
之。钦曾托青州人高僧寿为子求师，师至，未几逃去。
钦以让僧寿。僧寿性滑稽，反谓钦曰：“凡人绝粒，七日
乃死，始经五朝，便尔逃遁。去食就信，实有所阙。”钦乃
大惭，于是待客稍厚。后除司空公，封钜平县公。于河
阴遇害。赠假黄钺、太师、太尉公。